open-index/open-wikipedia-markdown huggingface dataset:
Βέλιμιρ Ράντμαν

Ο **Βέλιμιρ Ράντμαν** (γεννημένος 28 Μαΐου 1983) είναι Κροάτης ποδοσφαιριστής και αγωνίζεται ως τερματοφύλακας.

## Καριέρα
### Κροατία
Ξεκίνησε την ερασιτεχνική του καριέρα από τα τμήματα υποδομής της Ριτζέκα, από πολύ νεαρή ηλικία. Προωθήθηκε στην πρώτη ομάδα το 2002 και έμεινε εκεί ως το 2010, ενώ την σεζόν 2002-03 δόθηκε δανεικός στην Οπατίγια.

### Ελλάδα
Το 2010 τον απέκτησε ο Πανσερραϊκός. Έκανε μια εξαιρετική σεζόν στις Σέρρες και το όνομά του ακούστηκε για πολλές ομάδες, όταν ο ομάδα υποβιβάστηκε και εκείνος έμεινε ελεύθερος. Ο Ατρόμητος τον απέκτησε το καλοκαίρι του 2011 για εναλλακτική λύση. Στις λίγες συμμετοχές (8) που έκανε την πρώτη του χρονιά στο Περιστέρι, ήταν σταθερός και με καλή απόδοση. Την σεζόν 2012-13, στο δεύτερο μισό, γίνεται βασικός γκολκίπερ του συλλόγου, όμως το συμβόλαιό του τελειώνει και δεν ανανεώνεται, μένοντας ελεύθερος από τον Ιούλιο του 2013.

## Πηγές

* https://web.archive.org/web/20160304120413/http://stats.onsports.gr/statsapp/front/soccer/player/main.php?sport-select=soccer&player-select=332
* transfer market

Κατηγορία:Ποδοσφαιριστές Ατρόμητου Αθηνών
Κατηγορία:Κροάτες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΧΝΚ Ριέκα
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ21
Κατηγορία:Ξένοι ποδοσφαιριστές στην Ελλάδα
Άνθιμος Α΄ Νικομηδείας

Ο **Άνθιμος  A΄** ήταν επίσκοπος Νικομηδείας και άγιος της Εκκλησίας. Έζησε στο δεύτερο μισό του 3ου και στις αρχές του 4ου αιώνα μ.Χ. και το 303 μαρτύρησε δι'αποκεφαλισμού κατά τους διωγμούς του Διοκλητιανού ή του Μαξιμίνου.

## Βίος
Δεν υπάρχουν πολλές πληροφορίες για τη ζωή του. Πιθανώς καταγόταν από τη Βιθυνία. Έγινε επίσκοπος Νικομηδείας, μιας πόλης κατά το ήμισυ χριστιανικής και τόπο κύριας διαμονής του Διοκλητιανού. Το ίδιο το παλάτι ήταν γεμάτο χριστιανούς. Χριστιανικές πηγές μνημόνευαν τους «20.000 μάρτυρες της Νικομήδειας». Η κύρια χριστιανική εκκλησία της πόλης καταστράφηκε στις 23 Φεβρουαρίου 303 και την επόμενη ημέρα δημοσιεύθηκε το Πρώτο Ένδικτο. Λίγο μετά την έκδοση του διατάγματος, ξέσπασε φωτιά στο αυτοκρατορικό παλάτι, για την οποία κατηγορήθηκαν οι Χριστιανοί. Ξεκίνησαν σφαγές στις χριστιανικές κοινότητες της Βιθυνίας και στήθηκαν βωμοί στις αγορές, στις οποίες δεν επιτρέπονταν συναλλαγές έως ότου γίνει θυσία στους θεούς και τον Αυτοκράτορα.

Κατόπιν αιτήματος του ποιμνίου του, ο Άνθιμος κατέφυγε στο μικρό χωριό Όμανα, όπου παρείχε βοήθεια στους επιζώντες και έστελνε επιστολές στους Χριστιανούς προτρέποντάς τους να παραμείνουν σταθεροί στην πίστη τους. Όταν οι στρατιώτες του Μαξιμίνου στάλθηκαν για να τον βρουν, τους καλωσόρισε και τους έδωσε να φάνε πριν αποκαλύψει ποιος ήταν. Έκπληκτοι από την καλοσύνη του, οι στρατιώτες του υποσχέθηκαν να πουν στον Μαξιμίνο ότι δεν τον βρήκαν, αλλά ο Άνθιμος επέστρεψε μαζί τους, τους κατήχησε και τους βάφτισε στην πορεία .

Η Ορθόδοξη Ανατολική Εκκλησία τιμά τη μνήμη του στις 3 Σεπτεμβρίου και η Δυτική στις 27 Σεπτεμβρίου.

## Συγγραφικό έργο
Πιθανολογείται η σύνταξη επιστολής, η οποία όμως έχει χαθεί, εκ μέρους του προς το ποίμνιό του κατά τη διάρκεια του διωγμού του Διοκλητιανού, από το μέρος στο οποίο κρυβόταν. Απόσπασμα έργου με τίτλο *Ανθίμου επισκόπου Νικομηδείας και μάρτυρος εκ των προς Θεόδωρον περί της Αγίας Εκκλησίας*-επιστολής προς κάποιον Θεόδωρον-μας διασώζεται σε δύο χειρόγραφα, ένα στην Αμβροσιανή βιβλιοθήκη (13ος&nbsp;αιώνας) κι ένα στο Εσκοριάλ (14ος&nbsp;αιώνας). Σε αυτήν καθορίζονται τα κριτήρια της γνήσιας από την αναυθεντική Εκκλησία: η πρώτη, κατά τον συγγραφέα, διακρίνεται από την ενότητα, την καθολικότητα και την αποστολικότητα και η δεύτερη, η αιρετική, από  την πολυαρχία, από τις *φιλοσοφικές* διδασκαλίες της, και την περιορισμένη διάδοσή της. Φαίνεται πως αρχικώς συντάχθηκε από τον Άνθιμο κι ακόλουθα, κατά τον 4ο&nbsp;αιώνα διασκευάστηκε από κάποιον άγνωστο.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Παναγιώτης Χρήστου, *Ελληνική Πατρολογία*, t;oμ. Β΄, εκδ. Κυρομάνος, Θεσσαλονίκη 2005, σελ. 988-989

Ανθιμος Α Νικομηδειας
Ανθιμος Α Νικομηδειας
Ανθιμος Α Νικομηδειας
Νάσβιλ (Τενεσί)

Το **Νάσβιλ** (), είναι πόλη των ΗΠΑ και πρωτεύουσα της αμερικανικής πολιτείας του Τενεσί. Επίσης, είναι έδρα της κομητείας Ντέιβιντσον. Με πληθυσμό 678,448 κατοίκους (σύμφωνα με εκτιμήσεις για το 2021), αποτελεί τη μεγαλύτερη σε πληθυσμό πόλη στο Τενεσί, και την 23η μεγαλύτερη πόλη στις Ηνωμένες Πολιτείες. 

Η μητροπολιτική περιοχή του Νάσβιλ, που περιλαμβάνει 13 κομητείες, έχει πληθυσμό 1,993,500 κατοίκους (σύμφωνα με εκτιμήσεις για το 2021), δηλαδή είναι η μεγαλύτερη μητροπολιτική περιοχή της πολιτείας. 

Είναι χτισμένη στις όχθες του ποταμού Κιούμπερλαντ στο βόρειο-κεντρικό τμήμα της πολιτείας. Η πόλη είναι κέντρο για επιχειρήσεις παροχής υγείας, εκδόσεις, τράπεζες και επιχειρήσεις μεταφορών. Εξαιτίας της μεγάλης μουσικής βιομηχανίας η πόλη είναι γνωστή ως «Μιούζικ Σίτι», η «Πόλη της Μουσικής».

Η πόλη ιδρύθηκε το 1797 και έγινε πρωτεύουσα του Τενεσί το 1843. Με αφορμή τα 100 χρόνια από την ίδρυση του Νάσβιλ, το 1897 χτίστηκε στην πόλη ένα αντίγραφο του Παρθενώνα σε πραγματική κλίμακα.

## Δήμαρχος
Δήμαρχος της Νάσβιλ είναι από τις 25 Σεπτεμβρίου 2023 ο Φρέντι Ο' Κόνελ.

## Φωτοθήκη

Αρχείο:Parthenon.at.Nashville.Tenenssee.01.jpg|Ο Παρθενώνας του Νάσβιλ.
Αρχείο:Nashville skyline from Fort Negley 2018.jpg|Άποψη του κέντρου του Νάσβιλ.
Αρχείο:Nashville day.jpg|Άποψη της πόλης του Νάσβιλ.
Αρχείο:Tennessee State Capitol 2009.jpg|Το πολιτειακό καπιτώλιο του Τενεσί. 
Αρχείο:Peabodyvu.JPG|Το Πανεπιστήμιο Βάντερμπιλτ. 
Αρχείο:Rymanauditorium1.jpg|Το Ryman Auditorium


## Παραπομπές


## Εξωτερικοί σύνδεσμοι
* 
* https://www.nashville.gov/ (επίσημη σελίδα της πόλης)
* 

Κατηγορία:Πόλεις του Τενεσί
Κατηγορία:Έδρες κομητειών του Τενεσί
ETwinning

To **eTwinning** είναι μια πρωτοβουλία της Ευρωπαϊκής Επιτροπής που έχει ως στόχο να ενθαρρύνει τα σχολεία στην Ευρώπη να αναπτύξουν συνεργασίες κάνοντας χρήση των Τεχνολογιών της Πληροφορικής και της Επικοινωνίας (ΤΠΕ) ενώ τους παρέχει την κατάλληλη υποδομή (διαδικτυακά εργαλεία και υπηρεσίες, γενικότερη υποστήριξη). Έτσι, οι εκπαιδευτικοί που είναι γραμμένοι στη δράση eTwinning μπορούν να συνεργαστούν με συναδέλφους τους από άλλες ευρωπαϊκές χώρες για να αναπτύξουν εκπαιδευτικά προγράμματα σε οποιαδήποτε θεματική αυτοί επιθυμούν. Ο μόνος περιορισμός είναι να χρησιμοποιήσουν τις ΤΠΕ στο πρόγραμμά τους και να συνεργαστούν με εκπαιδευτικούς από άλλες ευρωπαϊκές χώρες (απαιτούνται τουλάχιστον δύο εκπαιδευτικοί από δύο διαφορετικές χώρες).
Οι εκπαιδευτικοί που είναι εγγεγραμμένοι στη δράση eTwinning, οι οποίοι συχνά αποκαλούνται και ως *eTwinners*, μπορούν να επικοινωνήσουν, να μοιραστούν εκπαιδευτικό υλικό και να συνεργαστούν μέσω της eTwinning πλατφόρμας. Αυτή η ανάπτυξη της κοινότητας των σχολείων επέφερε αλλαγή στο σλόγκαν του eTwinning από «Σχολικές συνεργασίες στην Ευρώπη» σε «Η κοινότητα των σχολείων στην Ευρώπη».

## Δημιουργία
Το eTwinning ξεκίνησε το 2005 ως μέρος του προγράμματος ηλεκτρονικής μάθησης της Ευρωπαϊκής Ένωσης και αποτελεί μέρος του προγράμματος Διά Βίου Μάθησης και του Comenius, του ευρωπαϊκού προγράμματος για τα σχολεία.

## Ιστορία
Η δράση eTwinning ξεκίνησε τον Ιανουάριο του 2005 και μέχρι το τέλος του έτους περισσότερα από 13 000 σχολεία από όλη την Ευρώπη είχαν εγγραφεί στη δράση. Το φθινόπωρο του 2008 παρουσιάστηκε μια νέα έκδοση της πλατφόρμας eTwinning, ενώ το πλήθος των εγγεγραμμένων μελών έφτασε τις 50 000. Τον Ιούνιο του 2009, η κοινότητα eTwinning αποτελούνταν από περίπου 65.000 μέλη. Το 2011 είχαν καταγραφεί περίπου 30.000 projects μεταξύ δύο ή περισσοτέρων σχολείων, ο συνολικός αριθμός των εγγεγραμμένων εκπαιδευτικών πλησίαζε τις 130.000 και το πλήθος των εμπλεκομένων σχολείων τις 90.000.

## Συμμετέχουσες χώρες
Τα κράτη μέλη της [Ευρωπαϊκής Ένωσης] παίρνουν μέρος στη δράση eTwinning, δηλαδή, οι ακόλουθες χώρες:
Αγγλία, Αυστρία, Βέλγιο, Βουλγαρία, Κύπρος, Τσεχία, Δανία, Εσθονία, Φινλανδία, Γαλλία, Γερμανία, Ελλάδα, Ουγγαρία, Ιρλανδία, Ιταλία, Λετονία, Λιθουανία, Λουξεμβούργο, Μάλτα, Πολωνία, Πορτογαλία, Ρουμανία, Σλοβακία, Σλοβενία, Ισπανία, Σουηδία, Ολλανδία. Επιπροσθέτως, παίρνουν μέρος η Κροατία, η Ισλανδία, η Νορβηγία, η Ελβετία και η Τουρκία.

## Πηγές


## Εξωτερικοί σύνδεσμοι
* The official portal for eTwinning (διαθέσιμος σε 21 γλώσσες)
* European Schoolnet
* Γερμανική ΕΥΥ eTwinning
* Αγγλική ΕΥΥ eTwinning
* Ελληνική ΕΥΥ eTwinning
* Ιταλική ΕΥΥ eTwinning
* Ισπανική ΕΥΥ eTwinning
* Δελτίο Τύπου της ΕΕ για τα βραβεία eTwinning 2008

### Video clips
* eTwinning YouTube channel

Κατηγορία:Εκπαιδευτική τεχνολογία
Τζουντίτα Πάστα

Η **Τζουντίτα Αντζόλα Μαρία Κοστάντζα Πάστα** (πατρικό: Νέγκρι, 26 Οκτωβρίου 1797 - 1 Απριλίου 1865) ήταν Ιταλίδα υψίφωνος, μία από τις σπουδαιότερες όλων των εποχών.

## Βιογραφία
Η Πάστα γεννήθηκε στις 26 Οκτωβρίου 1797 στο Σαρόνο (κατά άλλους στο Κόμο) της Λομβαρδίας από Ιταλούς Εβραίους γονείς. Ωστόσο, η εβραϊκή καταγωγή της δεν επιβεβαιώνεται με σιγουριά. Τα πρώτα μαθήματα μουσικής τα πήρε στον Καθεδρικό Ναό του Κόμο και στη συνέχεια σε ηλικία 15 ετών έγινε δεκτή στο Ωδείο του Μιλάνου, όπου σπούδασε με τους Giuseppe Scappa και Davide Banderali και αργότερα με τους Girolamo Crescentini και Ferdinando Paer. Το 1816 έκανε την πρώτη σκηνική της παρουσία στην πρεμιέρα της όπερας *Le tre Eleonore* του Scappa στο Teatro degli Accademici Filodrammatici του Μιλάνου. Αργότερα πρωταγωνίστησε σε τέσσερις όπερες στο Παρίσι, στο Théâtre Italien.

Το 1817 ακολούθησε η πρώτη της εμφάνιση στο Λονδίνο, η οποία δεν ήταν επιτυχής. Έτσι ξεκίνησε μαθήματα με τον Giuseppe Scappa τα οποία την προετοίμασαν για την επιτυχία της στη Βενετία το 1819. Αμέσως ακολούθησαν παραστάσεις στη Ρώμη, στο Μιλάνο, στην Τριέστη και το Παρίσι. Παράλληλα, η φωνή της είχε πλέον βελτιωθεί σημαντικά, ενώ το υποκριτικό της ταλέντο ξεπερνούσε τις φωνητικές της ικανότητες. Τα μετέπειτα χρόνια ακολούθησαν πολλές επιτυχείς παραστάσεις στο Λονδίνο, στο Παρίσι, στη Βιέννη, στο Μιλάνο και στη Νάπολη. Στο διάστημα αυτό πρωταγωνίστησε στην πρεμιέρα της όπερας *[[Άννα Μπολένα]]* του Ντονιτσέτι, καθώς και των *[[Υπνοβάτις]]*, *[[Νόρμα (όπερα)|Νόρμα]]* και *[[Βεατρίκη ντι Τέντα]]* του Μπελίνι στο Μιλάνο.

Η Πάστα αποσύρθηκε μετά από μια σειρά παραστάσεων το 1841 και ξεκίνησε τη διδασκαλία. Τον Ιανουάριο του 1816 παντρεύτηκε τον τενόρο Giuseppe Pasta, με τον οποίο απέκτησαν και μία κόρη, το 1823. Στις 1 Απριλίου 1862 η Πάστα πέθανε ξαφνικά από ιογενή λοίμωξη στα 68.

## Φωνή
Η Πάστα είχε φωνή που ήταν δύσκολο να διαχειριστεί η ίδια. Είχε ευρεία φωνή, καθώς αυτή εκτεινόταν από τις υψηλές νότες της υψιφώνου μέχρι τις χαμηλές της κοντράλτο.

## Παραπομπές


## Πηγές
*
*
*
*
*
*
*

## Εξωτερικοί σύνδεσμοι
* 

Κατηγορία:Υψίφωνοι
Ελληνική απογραφή 1842

Η **ελληνική απογραφή του 1842** ήταν η όγδοη επίσημη απογραφή από ιδρύσεως του ελληνικού κράτους. Ήταν επίσης η έκτη στη σειρά  από τις ετήσιες απογραφές που πραγματοποιήθηκαν το διάστημα 1836-1845. Ο πληθυσμός ανήλθε 853.005 και παρουσίασε μείωση σε σχέση με την προηγούμενη του απογραφή του 1841 κατά 8.014 κατοίκους. Ήταν η πρώτη φορά που απογραφή έδειξε μείωση του πληθυσμού, η επόμενη είναι στην απογραφή του 2011. Η συνολική έκταση του Βασιλείου ήταν κατά την απογραφή 47.516 τ.χλμ. και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η πυκνότητα του πληθυσμού ήταν 17,9 κάτοικοι ανά τετραγωνικό χιλιόμετρο. Στην απογραφή συλλέχθηκαν στοιχεία μόνο για το φύλο και την ηλικία. Τα αποτελέσματα της απογραφής αυτής δημοσιεύτηκαν το 1846, όπως και όλων των απογραφών από το 1839 μέχρι το 1844.

## Πηγές
*
*http://www.iospress.gr/ios1991/ios19910224c.htm

1842
Λούισβιλ (Κεντάκι)

Το **Λούισβιλ** (), είναι πόλη των ΗΠΑ, και μεγαλύτερη πόλη της αμερικανικής πολιτείας Κεντάκι, καθώς και έδρα της κομητείας Τζέφερσον. Ο πληθυσμός της πόλης του Λούσιβιλ, ανέρχεται στους 615,924 κατοίκους (εκτιμήσεις για το 2021), ενώ της μητροπολιτικής περιοχής του Λούισβιλ (γνωστή και ως "Κεντακιάνα", αφού περιλαμβάνει και περιοχές της πολιτείας Ιντιάνα), ανέρχεται σε 1,307,647 κατοίκους (2021).

Ο πληθυσμός της κομητείας (Τζέφερσον) κατά τις εκτιμήσεις για το 2021, ανέρχεται στους 764,069 κατοίκους. Η πόλη είναι σήμερα γνωστή για το ετήσιο αγώνα ιπποδρομίας Κεντάκι Ντέρμπι. Το Λούισβιλ, είναι επίσης γνωστό, λόγω ότι είναι έδρα της πολυεθνικής αλυσίδας φαστ φουντ "KFC" (Kentucky Fried Chicken), ως πατρίδα του μποξέρ Μοχάμεντ Άλι, καθώς και για το φημισμένο Πανεπιστήμιο του Λούισβιλ.

## Ιστορία
Το Λούισβιλ, ιδρύθηκε το 1778 στις όχθες του ποταμού Οχάιο στο βόρειο κεντρικό Κεντάκι από τον George Rogers Clark, καθιστώντας το Λούισβιλ μια από τις παλαιότερες πόλεις δυτικά των Απαλλάχιων. Η πόλη πήρε το όνομά της από τον βασιλιά Λουδοβίκο ΙΣΤ' της Γαλλίας. 

Η πόλη τον 19ο αιώνα ήταν ένα σημαντικό λιμάνι στην ενδοχώρα, ενώ σήμερα είναι το 7ο μεγαλύτερο λιμάνι της ενδοχώρας των ΗΠΑ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κεντάκι
Κατηγορία:Έδρες κομητειών του Κεντάκι
Ελληνική απογραφή 1845

Η **ελληνική απογραφή του 1845** ήταν η ενδέκατη επίσημη απογραφή του ελληνικού κράτους. Ήταν επίσης η ένατη και τελευταία στη σειρά από τις ετήσιες απογραφές που πραγματοποιήθηκαν το διάστημα 1836-1845. Ο πληθυσμός ανήλθε στους 960.236 και παρουσίασε αύξηση σε σχέση με την προηγούμενη του απογραφή του 1844 κατά 29.941 κατοίκους. Η συνολική έκταση του Βασιλείου ήταν κατά την απογραφή 47.516 τ.χλμ. και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η πυκνότητα του πληθυσμού ήταν 20,2 κάτοικοι ανά τετραγωνικό χιλιόμετρο. Στην απογραφή συλλέχθηκαν στοιχεία μόνο για το φύλο και την ηλικία, καθώς τότε ενδιέφερε τις αρχές μόνο η εξακρίβωση του αριθμού του πληθυσμού και όχι τα κοινωνικοοικονομικά του χαρακτηριστικά. Τα αποτελέσματα της απογραφής αυτής δημοσιεύτηκαν το 1847.

## Πηγές
*
*http://www.iospress.gr/ios1991/ios19910224c.htm

1845
Τούσον

Η **Τούσον** ή **Τουσόν** (), είναι πόλη των ΗΠΑ, και αποτελεί τη δεύτερη μεγαλύτερη πόλη στην πολιτεία της Αριζόνα, καθώς και έδρα της κομητείας Πίμα και του Πανεπιστημίου της Αριζόνα. Σύμφωνα με την απογραφή του 2020, η πόλη της Τούσον, έχει πληθυσμό 542.629 κατοίκους.Η πόλη είναι αδελφοποιημένη με την πόλη των Τρικάλων Η Τούσον είναι η 33η μεγαλύτερη πόλη των Ηνωμένων Πολιτειών και η 52η μεγαλύτερη μητροπολιτική περιοχή. 
thumb|250px|Άποψη της πόλης|αριστερά
Απέχει 188 χιλιόμετρα από το Φοίνιξ και 100 από τα σύνορα με το Μεξικό. Λόγω των πολλών εταιριών της Τούσον που ασχολούνται με τον σχεδιασμό και την κατασκευή οπτικών και οπτικοηλεκτρικών συστημάτων, η Τούσον έχει το προσωνύμιο *Όπτικ Βάλεϊ*.

## Παραπομπές


## Εξωτερικοί σύνδεσμοι

*Κυβερνητική ιστοσελίδα της πόλης

Κατηγορία:Πόλεις της Αριζόνα
Κατηγορία:Έδρες κομητειών της Αριζόνα
Ιωάννης Αποστολόπουλος

Ο **Ιωάννης Αποστολόπουλος** (1891- 7 Μαρτίου 1959) ήταν νομικός ο οποίος διετέλεσε Πρόεδρος του Αρείου Πάγου.
## Βιογραφία
Γεννήθηκε στο χωριό Κομποτάδες Φθιώτιδας. Υπηρέτησε  στο Β΄ Βαλκανικό πόλεμο και στον πόλεμο της Μικράς Ασίας.
 
Το 1922 διορίστηκε Πάρεδρος στο Πρωτοδικείο Πειραιώς. Το 1926 απολύθηκε γιατί δεν συμμορφώθηκε με αντισυνταγματικές οδηγίες της κυβέρνησης Γεωργίου Κονδύλη αλλά μετά από αντίδραση του νομικού κόσμου, επανήλθε στην υπηρεσία του. Μετά την θητεία του ως Προϊσταμένου στο Πρωτοδικείο Αθηνών εξέδωσε το έργο "Ο Πρόεδρος Πρωτοδικών", του οποίου επιμελήθηκε ο ίδιος τέσσερις επανεκδόσεις και ο γιος του Νικόλαος, μετά το θάνατό του, δύο ακόμη.

Διετέλεσε Πρόεδρος του Αρείου Πάγου κατά τα έτη 1953-1959 μέχρι τον ξαφνικό θάνατό του.  Απεβίωσε στις 7 Μαρτίου 1959 στο νοσοκομείο "Ευαγγελισμός" από εγκεφαλική συμφόρηση λόγω γρίπης και κηδεύτηκε από το ναό της Μητρόπολης την επόμενη ημέρα.

Για την προσφορά και την αφοσίωσή του στη δικαιοσύνη του απονεμήθηκαν ο Χρυσός Ταξιάρχης και ο Μεγαλόσταυρος του Τάγματος Γεωργίου Α΄ . Το όνομά του φέρουν αίθουσα στο Πρωτοδικείο Αθηνών καθώς και κεντρικός δρόμος στο Δήμο Χαλανδρίου καθώς και δρόμοι στο Δήμο Αθηναίων και στο Δήμο Λυκόβρυσης-Πεύκης.
## Παραπομπές

## Πηγές
#Νομικό Περιοδικό Νομικό Βήμα, τεύχος 7-8,σελ.345-404, έτος 1959
#Νομικό Περιοδικό Αρχείο Νομολογίας, τεύχος 2,σελ.80α-80δ, έτος 1959
#Παναγιώτη Γ. Δημόπουλου *«Ο Άρειος Πάγος/Ο θεσμός & τα Πρόσωπα»*, σελ. 153-156 (Π. Ν. Σάκκουλας 2006)
#Μ.Βουγιούκα,Β.Μεγαρίδη *«Οδωνυμικά»*, σελ.100 (εκδ.Πνευματικού Κέντρου Δήμου Αθηναίων 1993)

Κατηγορία:Πρόεδροι του Αρείου Πάγου
Κατηγορία:Έλληνες συγγραφείς του 20ού αιώνα
Κατηγορία:Μεγαλόσταυρος του Τάγματος του Γεωργίου Α΄
Κατηγορία:Ταξιάρχης του Τάγματος του Γεωργίου Α΄
Ζερόμ Μπόατενγκ

Ο **Ζερόμ Αγκιενίμ Μπόατενγκ** (*Jérôme Agyenim Boateng*, 3 Σεπτεμβρίου 1988) είναι Γερμανός ποδοσφαιριστής που αγωνίζεται στη ΛΑΣΚ στη θέση του αμυντικού.

Στις 9 Σεπτεμβρίου του 2021, ο Ζερόμ Μπόατενγκ κρίθηκε ένοχος από δικαστήριο του Μονάχου για ενδοοικογενειακή βία στην πρώην σύντροφο του, Σέριν Σένλερ, κατά διάρκεια διακοπών τους στις Νήσους Τερκς και Κάικος της Καραϊβικής τον Ιούλιο του 2018, και διατάχθηκε να πληρώσει πρόστιμο ύψος 1.8 εκατ. ευρώ. Ο Μπόατενγκ αρνήθηκε τις κατηγορίες.

## Στατιστικά καριέρας

## Προσωπική ζωή

### Οικογένεια
Έχει μια μικρότερη αδελφή, την Αβελίνα Μπόατενγκ και δύο μεγαλύτερους ετεροθαλείς αδελφούς από την πλευρά του, τον επίσης ποδοσφαιριστή Κέβιν-Πρινς Μπόατενγκ και τον ράπερ BTNG (πραγματικό όνομα: Τζορτζ Μπόατενγκ).

Το 2011, απέκτησε δίδυμες κόρες, τις Λάμια και Σόλεϊ, από την τότε σύντροφο του, Σέριν Σένλερ.

## Παραπομπές

## Εξωτερικοί σύνδεσμοι

*  
* 
* 
* 
* 
* kicker profile

Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Εθνικής Γερμανίας Κ17
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Γερμανοί ποδοσφαιριστές στο εξωτερικό
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ευρωπαίοι αφρικανικής καταγωγής
Κατηγορία:Ποδοσφαιριστές ΛΑΣΚ
Κατηγορία:Ποδοσφαιριστές Μπουντεσλίγκα Αυστρίας
Χερβούργο

Με την εξελληνισμένη ονομασία **Χερβούργο** είναι γνωστά τα παρακάτω γαλλικά τοπωνύμια:

* Σερμπούρ-αν-Κοταντέν
* Σερμπούρ-Οκτεβίλ
Αγωνιστικό Μέτωπο Ελλήνων Εξωτερικού

Το **Αγωνιστικό Μέτωπο Ελλήνων Εξωτερικού** (ΑΜΕΕ) ήταν ελληνική οργάνωση η οποία δημιουργήθηκε την περίοδο της Χούντας (1967-1974), κατά κύριο λόγο από φοιτητές. Κύριος στόχος του ο αντιδικτατορικός αγώνας. Ιδρύθηκε στην Ιταλία (απο τον Στέλιο Μανούσακα και τον Γιώργο Λίλο, πρωην μελη της ΕΔΑ), και γρηγορα επεκταθηκε σε πολλες χώρες του εξωτερικού, κυρίως στην Ευρώπη (Γαλλία, Δυτική Γερμανία κλπ) αλλά και στον υπόλοιπο κόσμο. Συνδεόταν με την Οργάνωση Μαρξιστών Λενινιστών Ελλάδας. Εξέδιδε στην Μόντενα της Ιταλίας την εφημερίδα «Λαϊκή Ενότητα». Υποστήριζε τις θέσεις της ΟΜΛΕ ενάντια στον «σοβιετικό ρεβιζιονισμό» και υπέρ της πολιτικής του Κ.Κ. Κίνας, και αντιτασσόταν στη ρεφορμιστική, όπως τη χαρακτήριζε, πολιτική του ΚΚΕ και του ΚΚΕ εσωτερικού. Συνέδεε τον αγώνα για την ανατροπή της δικτατορίας με την ανάπτυξη μαζικού λαϊκού αντιφασιστικού και αντιιμπεριαλιστικού κινήματος. Από τις γραμμές του ΑΜΕΕ προήλθε μεγάλο μέρος του στελεχικού δυναμικού του μ-λ ρεύματος της μεταπολιτευτικής περιόδου. 

## Βιβλιογραφία
Μια εκτενής ιστορική καταγραφή των συνθηκών ίδρυσης και της δράσης του ΑΜΕΕ, περιγράφεται στο βιβλίο του Στέλιου Μανούσακα "Contro Vento", στο οποίο ο αναγνώστης θα βρει πλήθος από ντοκουμέντα, φωτογραφίες, συγκεκριμένα στοιχεία που δεν υπάρχουν συγκεντρωμένα πουθενά αλλού.

Μια μικρη συλλογη θεσεων του ΑΜΕΕ, μπορει να αναζητηθεί επίσης και στα Αρχεία Συγχρονης Κοινωνικής Ιστορίας (ΑΣΚΙ), και στο σχετικό Ψηφιακό Αποθετήριο.

## Παραπομπές


## Πηγή
*Γ. Αλεξάτος «Ιστορικό Λεξικό του Ελληνικού Εργατικού Κινήματος» (εκδόσεις Γειτονιές του Κόσμου) σελ. 21

Κατηγορία:Οργανώσεις
Κατηγορία:Μαρξισμός
Κατηγορία:Ελληνική διασπορά
Κατηγορία:Αντιδικτατορικός αγώνας
Γουέστ Χαμ (αποσαφήνιση)

Η λέξη **Γουέστ Χαμ** μπορεί να περιγράφει:

* Τη Γουέστ Χαμ Γιουνάιτεντ, Αγγλική επαγγελματική ποδοσφαιρική ομάδα.
* Το Γουέστ Χαμ, περιοχή του Λονδίνου.
Lancia Appia

Το **Lancia Appia** ήταν ένα μικρομεσαίο αυτοκίνητο, που παρήχθη από την ιταλική αυτοκινητοβιομηχανία Lancia, μεταξύ του 1953 και του 1963. Αντικατέστησε το Lancia Ardea και αντικαταστάθηκε το 1963 από το Lancia Fulvia.

## Κινητήρας
thumb|left|Το Lancia Appia Σειράς 3 του 1960 της απέναντι λεζάντας. Εδώ φαίνεται το πώς άνοιγαν οι πόρτες όλων των Appia.

Το μηχανικό σύνολο όλων των Lancia Appia ήταν ένας βενζινοκινητήρας, με μονό καρμπυρατέρ, 4-κύλινδρος, διάταξης V4 για εξοικονόμηση χώρου στον θάλαμο του κινητήρα, και με συνολικό κυβισμό 1.089 cm³. Συνέχισε έτσι την τότε παράδοση της τοποθέτησης κινητήρων διάταξης V4 στα μικρομεσαία μοντέλα της Lancia επί αρκετές δεκαετίες. Μάλιστα ο κινητήρας αυτός είχε τη διάταξη V4 σε γωνία μόλις 10,2°. Λόγω της αύξησης των διαστάσεων και του βάρους του Appia ως προς τον προκάτοχο Lancia Ardea, ο κινητήρας είχε λάβει αύξηση του κυβισμού του στα 1.089 cm³, έναντι 903 cm³ στο Ardea.

## Τεχνικά χαρακτηριστικά

## Εκδοχές

* Σειρά 1 - παραγωγή: 1953 - 1956, σε 19.700 αντίτυπα. Διατέθηκε αποκλειστικά σε 4-πορτη σεντάν εκδοχή (Berlina) και είχε αισθητική παρόμοια με αυτήν της Aurelia.
* Σειρά 2 - παραγωγή: 1956 - 1959, σε 22.100 αντίτυπα. Το μεταξόνιο και η ισχύς του κινητήρα είχαν αυξηθεί. Το 1957 εισήχθη και μια 2-πορτη εκδοχή, με πιο σπορ αισθητική, που είχε διαμορφωθεί από τον Πινινφαρίνα.
* Σειρά 3 - παραγωγή: 1959 - 1963, σε 55.226 αντίτυπα. Είχε νέα σχεδίαση στο μπροστινό μέρος, οριζόντια γρίλια (αντί της κάθετης στις Σειρές 1 και 2) και νέα αύξηση της ισχύος του κινητήρα.
thumb|left|Σπάνιο Lancia Appia ασθενοφόρο του 1954 - 1955.

Αθροιστικά, παρήχθησαν 97.026 αντίτυπα των «κανονικών» επιβατικών μοντέλων, αλλά υπήρξαν και κάποιες επιπλέον επαγγελματικές εκδόσεις: η Furgoncino (van), η Camioncino (pick-up) και η Autolettiga (3-πορτο ασθενοφόρο) σε περιορισμένο αριθμό οχημάτων.

Μαζί με τις ειδικές αυτές εκδόσεις, η συνολική παραγωγή όλων των εκδοχών του Lancia Appia έφτασε τα 107.024 αντίτυπα στα 10 έτη παραγωγής του μοντέλου.

## Βιβλιογραφία
* «Lancia» by Michael Frostick, 1976. ISBN 0-901564-22-2.
* Fornai, Alberto; Puttini, Sergio: Media, robusta, di panno vestita. La Manovella, November 1984, pp. 55–61.

## Εξωτερικοί σύνδεσμοι

* Ιστορία του Lancia Appia
* 1957 Lancia Appia Zagato GTE data
* Lancisti.net - An Information Exchange and Support Community for Lancia Owners and Enthusiasts
* Lancia Motor Club (UK) 

Appia
Κατηγορία:Μικρομεσαία αυτοκίνητα
Τζέι Λίθαλ

Ο *Τζάμαρ Σίπμαν* γεννήθηκε στις 29 Απριλίου 1985 και είναι Αμερικάνος επαγγελματίας παλαιστής. Στα ρινγκ που εμφανίζεται είναι γνωστός ως *Τζέι Λίθαλ* και έχει συμβόλαιο συνεργασίας με το Ring of Honor. Ο Λίθαλ έγινε πιο γνωστός όταν πάλευε στο TNA Wrestling, όπου κατέκτησε έξι φορές το Πρωτάθλημα X-Division και το Παγκόσμιο Ομαδικό Πρωτάθλημα.

## Πρώτα χρόνια
Ο Τζαμάρ Σίπμαν γεννήθηκε απο τους Ρόναλντ και Σίρλεϊ Σίπμαν στις 29 Απριλίου 1985 και έχει τρεις αδερφούς και δύο αδερφές. Στις 7 Ιουλίου 2001, ώντας δεκαέξι ετών, ο Σίπμαν νίκησε έναν διαγωνισμό του Jersey All Pro Wrestling και κέρδισε έξι μήνες δωρεάν εκπαίδευσης. Μετά, ο Σίπμαν εκπαιδεύτηκε απο τους Μάικι Γουίπγρεκ και Νταν Μαφ.

## Καριέρα στην Επαγγελματική Πάλη
### Jersey All Pro Wrestling
Ο Σίπμαν έκανε το ντεμπούτο του στο Jersey All Pro Wrestling, ως Τζέι Λίθαλ στις 7 Δεκεμβρίου 2001. Κατέκτησε το πρώτο του πρωτάθλημα, το Τηλεοπτικό Πρωτάθλημα JAPW, στις 13 Σεπτεμβρίου 2002 και το υπερασπίστηκε επιτυχώς για έντεκα μήνες.  Επίσης, κατέκτησε το Πρωτάθλημα Ελαφριών Βαρών JAPW στις 28 Φεβρουαρίου 2004. Με αυτές τις δύο μεγάλες θητείες, ο Λίθαλ ανέβηκε σε υψηλότερο επίπεδο και άρχισε να διεκδικήσει τον κορυφαίο τίτλο της εταιρίας, το Πρωτάθλημα Βαρέων Βαρών JAPW, τον οποίο κέρδισε  στις 21 Μαίου 2005. Ο Λίθαλ έμεινε στην εταιρία μέχρι το 2009 και μέχρι τότε κατάφερε να ξανακερδίσει το Πρωτάθλημα Βαρέων Βαρών JAPW και τους Ομαδικούς Τίτλους.

### TNA Wrestling
Ενώ αγωνιζόταν στο Jersey All Pro Wrestling, ο Λίθαλ τράβηξε τη προσοχή του παραγωγού και εκφωνητή, Τζέρεμι Μπόρας που δούλευε στο TNA Wrestling. Ο Μπόρας πρότεινε στον Λίθαλ μια θέση στο TNA και τον Ιανουάριο του 2006 υπέγραψε συμβόλαιο. Έμεινε στο TNA, μέχρι το 2010 και κατάφερε να κατακτήσει έξι φορές το Πρωτάθλημα Κατηγορίας Χ και το Παγκόσμιο Ομαδικό Πρωτάθλημα. Επίσης κέρδισε το τουρνουά World X Cup και είχε αντιπαλότητες τους: Άλεξ Σέλεϊ, Κρις Σέιμπιν, Ρόμπι Ι. και Ρικ Φλερ.

### Ring of Honor
Στις 8 Αυγούστου 2011, ο Λίθαλ υπέγραψε συμβόλαιο με το Ring of Honor. Στις 13 Αυγούστου, έγινε ο νέος Τηλεοπτικός Πρωταθλητής ROH. Στη συνέχεια, νίκησε δεκαεννέα παλαιστές στο Honor Rumble και εισέπραξε μελλοντικό αγώνα διεκδίκησης του Παγκόσμιου Πρωταθλήματος ROH. Στις 20 Ιανουαρίου 2012, ο Λίθαλ διεκδίκησε το παγκόσμιο τίτλο, αλλά δεν κατάφερε να κερδίσει. Μετά, συνέχισε να υπερασπίζεται το Τηλεοπτικό Πρωτάθλημα, το οποίο έχασε στις 31 Μαρτίου.

thumb|180px|right|Ο Λίθαλ ως Τηλεοπτικός Πρωταθλητής το 2011

## Χαρακτηριστικές Κινήσεις
**Lethal Combination*
*Flipping release dragon suplex
*Diving Headbutt
*Suicide Dive
*Diving Double Axe Handle
*Inverted suplex wheelbarrow facebuster
*Diving Calf Kick
*Diving Elbow
*Leg Lariat
*Superkick

## Πηγές
*Προφίλ στο Rohwrestling.com
*Προφίλ στο OWoW.com

Κατηγορία:Επαγγελματίες παλαιστές
Πολέμων

Το όνομα **Πολέμων** μπορεί να αναφέρεται στους:

* Πολέμων (γιος του Ανδρομένη) 4ος αιώνας π.Χ., Μακεδόνας στην υπηρεσία του Μεγάλου Αλεξάνδρου
* Πολέμων (σχολάρχης), σχολάρχης της Ακαδημίας του Πλάτωνος από το 314 έως 269 π.Χ.
* Πολέμων ο Αθηναίος, στωικός φιλόσοφος και περιηγητής του 2ου αιώνα π.Χ.
* Πολέμων Α΄ του Πόντου ή Πολέμων Πυθόδωρος, βασιλιάς του ανατολικού τμήματος του Πόντου (37-8 π.Χ.), υποτελής στους Ρωμαίους (τον οποίον εγκατέστησε στον θρόνο ο Μάρκος Αντώνιος ως ανταμοιβή της βοήθειας που προσέφερε στους Ρωμαίους εναντίον των Πάρθων)
* Πολέμων Β΄ του Πόντου ή Μάρκος Αντώνιος Πολέμων Πυθόδωρος, 12/11 – 74, βασιλιάς του ανατολικού τμήματος του Πόντου, υποτελής στου Ρωμαίους
* Πολέμων της Λαοδικείας ή Μάρκος Αντώνιος Πολέμων ή Πολέμων της Σμύρνης, 90-144, σοφιστής και πολιτικός του 2ου αιώνα

* Πολέμων (γένος), γένος δηλητηριωδών φιδιών της Αφρικής
Εντιμότατοι κερατάδες

Οι **Εντιμότατοι κερατάδες** είναι μια κωμική τηλεοπτική σειρά που προβλήθηκε στον Alpha την τηλεοπτική σεζόν 2006-2007. Συνολικά προβλήθηκαν 32 επεισόδια. Πρωταγωνιστούν η Μπέττυ Μαγγίρα και ο Αντώνης Λουδάρος.

## Πλοκή
Πρόκειται για μία σειρά αυτοτελών κωμικών επεισοδίων με θέμα την απιστία. Κάθε επεισόδιο ασχολείται με έναν διαφορετικό τύπο "άντρα-κερατά" και με το πως αυτός αντιδράει στην απιστία της γυναίκας του. Συνδετικός κρίκος όλων των αυτοτελών επεισοδίων αποτελεί το ζευγάρι «φάντασμα», Εύα - Θεόφιλος. Μετά το θάνατό τους, τους δίνεται μία δεύτερη ευκαιρία για ζωή αρκεί να κερδίσουν ένα στοίχημα. Η Εύα (Μπέττυ Μαγγίρα) θα πρέπει να χωρίσει περισσότερα ζευγάρια απ' όσα μπορεί να κρατήσει ο Θεόφιλος (Αντώνης Λουδάρος) ενωμένα. Οι τσακωμοί τους είναι παροιμιώδεις και προκειμένου να πετύχουν το στόχο τους, βρίσκουν ευρηματικούς τρόπους να μπλέκονται στις ζωές των "κερατάδων" ηρώων και να τις κάνουν άνω-κάτω…!

## Λίστα επεισοδίων

## Επισκόπηση σειράς

Κατηγορία:Τηλεοπτικές σειρές Alpha
Κατηγορία:Ελληνικές κωμικές τηλεοπτικές σειρές
DO

Η συντομογραφία λατινικών χαρακτήρων **DO** ή **Do** ή **.do** μπορεί να αναφέρεται:

* Στη Δομινικανή Δημοκρατία, νησιωτική χώρα της Καραϊβικής κατά ISO 3166-2.
* Ως .do στον top-level domain κωδικό για τη Δομινικανή Δημοκρατία στο διαδίκτυο.
* Στη νότα Ντο στη μουσική.

## Δείτε επίσης

* Ντο
Ερυθρόμορφο κύπελλο του Ζωγράφου του Σωσία (Αρχαιολογικά Μουσεία του Βερολίνου F2278)

Το **ερυθρόμορφο κύπελλο του Ζωγράφου του Σωσία** που φιλοξενείται στα Αρχαιολογικά Μουσεία του Βερολίνου είναι έργο αρχαίας Ελληνικής τέχνης. Συγκαταλέγεται στα πολυτιμότερα εκθέματα του μουσείου.
## Ιστορία του ευρήματος
Είναι έργο Αττικού εργαστηρίου που έγινε εξαγωγή στην Ετρουρία στους αρχαίους χρόνους. Βρέθηκε το 1828 στο Βούλτσι από τον Γκασπάρε Φοσσάτι. Αγοράστηκε από τον Έντουαρντ Μάγκνους και έγινε δωρεά στο Μουσείο το 1829 μαζί με όλη την συλλογή του Dorow.
## Περιγραφή
Ως κύλιξ έχει σχήμα φαρδιού ποτηριού για την κατάνυξη οίνου σε συμπόσιο. 
### Αχιλλέας και Πάτροκλος
Στο εσωτερικό είναι διακοσμημένο με αγγειογραφία που εικονίζει τον Αχιλλέα να δένει την πληγή του Πάτροκλου. Ο Πάτροκλος εικονίζεται καθιστός επάνω στην ασπίδα του. Πονάει από την πληγή και στρέφει το κεφάλι στο πλάι, ενώ συγχρόνως σφίγγει τα δόντια από τον αβάσταχτο πόνο. Ο Αχιλλέας γονατίζει για να του επιδέσει το αριστερό χέρι. Η σκηνή εκτυλίσσεται σε κάποια μάχη στον πόλεμο της Τροίας. Οι δύο πρωταγωνιστές είναι ντυμένοι με θώρακα, ενώ ο Αχιλλέας ακόμα δεν έβγαλε το κράνος του. Ο Πάτροκλος έχει βγάλει το κράνος, αλλά ακόμα φοράει τη σκούφια που προστατεύει το κεφάλι κάτω από το βαρύ κράνος. Έχει λύσει την αριστερή επωμίδα, για να ανακουφίσει το τραυματισμένο του χέρι. 
### Ηρακλής στον Όλυμπο
Στο εξωτερικό μέρος φέρει αγγειογραφία με θέμα την είσοδο του Ηρακλή στην συνέλευση των θεών του Ολύμπου. Η αγγειογραφία αυτή διαιρείται σε δύο μέρη, στην όψη α΄ και την όψη β΄. Εικονίζονται οι Ηρακλής, Ερμής, Απόλλων, Αθηνά, Δίας, Ήρα και Ήβη.
## Πηγές
* 
* Adolf Greifenhagen In: *[[Corpus Vasorum Antiquorum Deutschland]] 21, Berlin 2*: pl. 49.102, 50, 51.1-4, 63.3.
* Agnes Schwarzmaier, Martin Maischberger: *Trinkschale des Töpfers Sosias*, in: Andreas Scholl (Hrsg.): *Die Antikensammlung: Altes Museum. Pergamonmuseum*, von Zabern, Mainz 2007, ISBN 978-3-8053-2449-6, S.&nbsp;70–71.
* Agnes Schwarmaier: *Beistand unter Freunden*, In: Annika Backe-Dahmen, Ursula Kästner, Agnes Schwarzmaier: *Von Göttern und Menschen. Bilder auf griechischen Vasen*, Wasmuth und Scala, Berlin und Tübingen 2010, ISBN 978-3-8030-3331-4, S.&nbsp;40–41, S.&nbsp;124 (Literatur)

## Εξωτερικοί σύνδεσμοι

* παρουσίαση του κυπέλλου
* παρουσίαση του κυπέλλου

Κατηγορία:Εκθέματα στο Άλτες Μουζέουμ Βερολίνου
Ερέδια

Η **Ερέδια** (ισπανικά: Heredia) είναι μια πόλη της Κόστα Ρίκα. Είναι η πρωτεύουσα της Επαρχίας Ερέδια. Έχει πληθυσμό 42.600 κατοίκων. 

## Γεωγραφία
Η Ερέδια βρίσκεται κεντρικά της Κόστα Ρίκα και νότια της Επαρχίας Ερέδια. Βρίσκεται νότια της Άνχελες, βορειοανατολικά της Εσμεράλδα, νοτιοδυτικά της Γκουαγιαμπάλ και βορειοανατολικά της Σαν Φερνάντο. 

### Κλίμα
Το κλίμα της Ερέδιας είναι τροπικό.

## Δημογραφία
Η Ερέδια είχε σύμφωνα με την απογραφή του 2006 42.600 κατοίκους.

## Δείτε επίσης
* Κατάλογος πόλεων της Κόστα Ρίκα

## Παραπομπές


## Εξωτερικοί σύνδεσμοι
* Ερέδια

Ερεδια
Ερεδια
Πολέμων (σχολάρχης)

Ο **Πολέμων** ήταν Αθηναίος φιλόσοφος (πέθανε περίπου το 270 π.Χ.), μαθητής και διάδοχος του Ξενοκράτη στην Ακαδήμεια του Πλάτωνα. Διηύθυνε τη σχολή από το 314 π.Χ. ώς το 270 π.Χ.. Υπήρξε σύγχρονος με τους μεγάλους ιδρυτές των σχολών της εποχής, όπως τον Επίκουρο και τον Ζήνωνα τον Κιτιέα, που υπήρξε και μαθητής του.

## Φιλοσοφία
Ο Πολέμων απέδιδε μεγαλύτερη σημασία στην ηθική φιλοσοφία παρά στη διαλεκτική. Ως εκ τούτου η ηθική πράξη αποτελούσε για αυτόν πρώτιστο καθήκον του ανθρώπου. Συμφωνούσε πλήρως με την εντολή των Στωικών «κατά φύσιν ζην», η οποία περιελάμβανε κάθε έννοια αρετής. Από το σύνολο των έργων του δεν διεσώθη τίποτα και οι πληροφορίες που υπάρχουν συνάγονται κυρίως από έμμεσες αναφορές από τον Διογένη τον Λαέρτιο. Ωστόσο το σημαντικότερο έργο του, ίσως και το μόνο που είχε κάποια ιδιαίτερη σημασία, ήταν το *Περί του κατά φύσιν βίου*. Στο έργο αυτό ο Πολέμων ισχυρίζεται ότι η ευδαιμονία προέρχεται αφενός από την αρετή και αφετέρου από την απόλαυση των αγαθών που προσφέρει η φύση στον άνθρωπο. Αυτό το φιλοσοφικό σχήμα είναι κατά μία εκδοχή επιρροή από τους Διαλόγους του Πλάτωνα. Πιθανότατα όμως προέρχεται από τη σταθερή μονιμότητα της περιπατητικής σχολής και κυρίως τον Θεόφραστο, που συνίσταται σε τρία είδη αγαθών: ψυχικό, σωματικό και  κοινωνικό.

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμος 50, σελίδα 63
* *Εγκυκλοπαίδεια Πάπυρος Λαρούς Μπριτάννικα*, τόμος 5, σελίδα 188

## Παραπομπές


Κατηγορία:Ακαδημεικοί φιλόσοφοι
Κατηγορία:Πλατωνικοί φιλόσοφοι
Κατηγορία:ΛΟΑΤ πρόσωπα της Αρχαιότητας
Σαν Χοσέ δε λα Μοντάνια δε Μπάρβα

Η ** Σαν Χοσέ δε λα Μοντάνια δε Μπάρβα ** (ισπανικά: San Jose de la Montaña de Barva) ή απλά **Μπάρβα** (Barva) είναι μια πόλη της Κόστα Ρίκα. Είναι η πρωτεύουσα της Επαρχίας Ερέδια. Έχει πληθυσμό 32.440 κατοίκων. 

## Γεωγραφία

Η Σαν Χοσέ δε λα Μοντάνια δε Μπάρβα βρίσκεται κεντρικά της Κόστα Ρίκα και νότια της Επαρχίας Ερέδια. 

### Κλίμα
Το κλίμα της Σαν Χοσέ δε λα Μοντάνια δε Μπάρβα είναι τροπικό. 

## Δημογραφία
Η Σαν Χοσέ δε λα Μοντάνια δε Μπάρβα είχε σύμφωνα με την απογραφή του 2001 32.440 κατοίκους.

## Παραπομπές


## Δείτε επίσης
* Κατάλογος πόλεων της Κόστα Ρίκα

## Εξωτερικοί σύνδεσμοι
* 

Κατηγορία:Πόλεις της Κόστα Ρίκα
Κατηγορία:Επαρχία Ερέδια
Las Vegas Film Critics Society

Η **Las Vegas Film Critics Society (LVFCS)** είναι μια οργάνωση κριτικών ταινιών που έχουν τη βάση τους στο Λας Βέγκας της Νεβάδα.

Κάθε Δεκέμβριο , τα μέλη της οργάνωσης συναντιούνται για να ψηφίσουν για τα δικά τους **Βραβεία Phoenix Film Critics Society**, τα οποία ξεκίνησαν να απονέμονται από το 2000, για ταινίες που κυκλοφόρησαν το ίδιο ημερολογιακό έτος. 

## Κατηγορίες βραβείων
* Α' Ανδρικού Ρόλου
* Α' Γυναικείου Ρόλου
* Καλύτερη Ταινία Κινουμένων Σχεδίων
* Καλύτερη Κινηματογραφία
* Καλύτερα Κοστούμια
* Καλύτερος Σκηνοθέτης
* Καλύτερο Ντοκυμαντέρ
* Καλύτερο Μοντάζ
* Καλύτερη Ταινία
* Καλύτερη Ξενόγλωση Ταινία
* Καλύτερη Οικογενειακή Ταινία
* Καλύτερη Μουσική Επένδυση
* Καλύτερο Σενάριο
* Καλύτερο Τραγούδι
* Καλύτερη Καλλιτεχνική Διεύθυνση
* Β' Ανδρικός Ρόλος
* Β' Γυναικείος Ρόλος
* Καλύτερα Οπτικά Εφέ

## Εξωτερικοί σύνδεσμοι
*Ιστοσελίδα Las Vegas Film Critics Society

Κατηγορία:Κινηματογραφικά βραβεία στις Ηνωμένες Πολιτείες
Επαρχία Ερέδια

Η **Επαρχία Ερέδια** (ισπανικά: *Provincia de Heredia*) είναι μια επαρχία της Κόστα Ρίκα. Έχει έκταση 2.657,0 τ.χλμ. και πληθυσμό 264.474 κατοίκων (2007). Πρωτεύουσα είναι η Ερέδια. Άλλες σημαντικές πόλεις είναι η Σαν Φρανσίσκο και η Μερσέδες.

## Γεωγραφία
Η Επαρχία Ερέδια βρίσκεται βόρεια της Κόστα Ρίκα. Συνορεύει στα δυτικά με τη Αλαχουέλα, στα νότια με τη Σαν Χοσέ, στα ανατολικά με τη Λιμόν και στα βόρεια με τη Νικαράγουα. Έχει έκταση 2.657,0 τ.χλμ.. Είναι σε έκταση η μικρότερη επαρχία της Κόστα Ρίκα.

## Πόλεις
Οι τρεις μεγαλύτερες πόλεις είναι η Ερέδια, Σαν Φρανσίσκο και η Μερσέδες. Άλλες πόλεις είναι η Σαν Χοσέ δε λα Μοντάνια δε Μπάρβα, η Σάντο Ντομίνγκο, η Σάντα Μπάρμπαρα, η Σαν Ραφαέλ, η Σαν Ισίδρο, η Σαν Αντόνιο, η Σαν Χοακίν, η Σαν Πάμπλο και η Πουέρτο Βιέχο.

## Καντόνια
Η Επαρχία Ερέδια διαιρείται σε 10 καντόνια:

Καντόνι (πρωτεύουσα)
* Ερέδια (Ερέδια)
* Μπάρβα (Σαν Χοσέ δε λα Μοντάνια δε Μπάρβα)
* Μπελέν (Σαν Αντόνιο)
* Σαν Ισίδρο (Σαν Ισίδρο)
* Σαν Πάμπλο (Σαν Πάμπλο)
* Σαν Ραφαέλ (Σαν Ραφαέλ)
* Σάντα Μπάρμπαρα (Σάντα Μπάρμπαρα)
* Σάντο Ντομίνγκο (Σάντο Ντομίνγκο)
* Σαραπικί (Πουέρτο Βιέχο)
* Φλόρες (Σαν Χοακίν)

## Δημογραφία
Η Επαρχία Ερέδια είχε, σύμφωνα με την απογραφή του 2007, 264.474 κατοίκους. Είναι σε πληθυσμό η μικρότερη επαρχία της Κόστα Ρίκα. Έχει πυκνότητα 133,6 κατοίκων ανά τετραγωνικό χιλιόμετρο. Είναι κατά πυκνότητα η δεύτερη μεγαλύτερη επαρχία της Κόστα Ρίκα μετά την Καρτάγο.

## Δείτε επίσης
*Επαρχίες της Κόστα Ρίκα

## Παραπομπές


## Εξωτερικοί σύνδεσμοι
* Φωτογραφίες της Επαρχίας Ερέδια
Ένωση Κριτικών Κινηματογράφου του Κάνσας Σίτι

Η **Kansas City Film Critics Circle (KCFCC)** είναι μια οργάνωση κριτικών κινηματογράφου που έχουν τη βάση τους στο Κάνσας Σίτυ. Ο Τζέιμς Λούτζενχαϊζερ, ένας τοπικός ψυχίατρος και κριτικώς ταινιών, ο οποίος πέθανε τον Νοέμβριο του 2001, ίδρυσε την οργάνωση το 1967. Τα ετήσια βραβεία που απονέμει η οργάνωση ονομάζονται προς τιμή του *Βραβεία Λούτζενχαϊζερ*

Η οργάνωση ισχυρίζεται ότι είναι "η δεύτερη παλαιότερη οργάνωση επαγγελματιών κριτικών κινηματογράφου" στις Ηνωμένες Πολιτείες (πίσω από την οργάνωση New York Film Critics Circle).

## Κατηγορίες βραβείων
* Α' Ανδρικού Ρόλου
* Α' Γυναικείου Ρόλου
* Καλύτερη Ταινία Κινουμένων Σχεδίων
* Καλύτερος Σκηνοθέτης
* Καλύτερο Ντοκυμαντέρ
* Καλύτερη Ταινία
* Καλύτερη Ξενόγλωση Ταινία
* Καλύτερο Πρωτότυπο Σενάριο (1991, 2004–)
* Καλύτερο Προσαρμοσμένο Σενάριο (2004–)
* Β' Ανδρικός Ρόλος
* Β' Γυναικείος Ρόλος

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κινηματογραφικά βραβεία στις Ηνωμένες Πολιτείες
Πολέμων ο Αθηναίος

Ο **Πολέμων** (220 π.Χ. - 160 π.Χ.), αποκαλούμενος *«ο Αθηναίος»* ή *«ο Ιλιεύς»* (δηλαδή από το Ίλιο) ή *«ο Περιηγητής»*, ήταν αρχαίος Έλληνας περιηγητής γεωγράφος, τοπογράφος, φιλόσοφος και ιστορικός.

Γεννήθηκε κοντά στο Ίλιο της Τρωάδας, ήταν γιος του Ευηγέτη και έδρασε τον 2ο αιώνα π.Χ. Τον αναφέρουν ο Πλούταρχος και ο Στέφανος ο Βυζάντιος. Καταγόταν από εύπορη οικογένεια. Ήταν μαθητής του Στωικού φιλοσόφου Παναίτιου. Οι περιηγήσεις του έλαβαν χώρα σε μεγάλο μέρος της Αρχαίας Ελλάδας, σε Μικρά Ασία, Ιταλία, Σικελία, και Αίγυπτο συλλέγοντας πλήθος πληροφοριών που αφορούσαν στα αξιοθέατα και καλλιτεχνικούς θησαυρούς της εποχής. Επίσης ήταν και αντιγραφέας πολλών επιγραφών, γεγονός που αποτυπώνεται στο έργο του *Περί των κατά πόλεις επιγραμμάτων* και του έδωσε τον τίτλο *στηλοκόπας*.

## Έργα
Συνέγραψε αρκετά περιηγητικά έργα, εκ των οποίων διεσώθησαν ελάχιστα, κυρίως οι τίτλοι και μικρά αποσπάσματα. Θεωρείται ότι υπήρξε σημαντική πηγή άντλησης πληροφοριών για μεταγενέστερους όπως οι Στράβων, Πλούταρχος, Παυσανίας και Αθήναιος. Συχνά του απονέμεται ο τίτλος του ιδρυτή της επιστημονικής αρχαιολογικής έρευνας λόγω της μεθοδολογίας του που συνίστατο στην αυτοψία των προς περιγραφή χώρων, την τοπογράφησή τους και την πλήρη ιστορία τους. Τα κείμενά του αφορούσαν στην αθηναϊκή Ακρόπολη, στην Ιερά Οδό προς Ελευσίνα, στη Σπάρτη, στους Θησαυρούς των Δελφών και στις περιοχές του Ιλίου της Δωδώνης και της Σαμοθράκης.

Συγγράμματα που φέρεται να έγραψε ο Πολέμων, και των οποίων έχουν διασωθεί μόνο αποσπάσματα, κατά αλφαβητική σειρά, είναι:
* Κτίσεις των εν Φωκίδι πόλεων
* Περί Δωδώνης
* Περί της Αθήνησιν Ακροπόλεως, (αποτελείται από τέσσερα βιβλία)
* Περί των εν Δελφοίς Θησαυρών
* Περί των εν Λακεδαίμονι αναθημάτων
* Περί των εν Ολυμπία μνημείων
* Περί των εν Συκιώνι πινάκων
* Περί των κατά πόλεις επιγραμμάτων
* Περί των μνημείων των κατά την Ιεράν προς Ελευσίνα οδόν
* Περιήγησις Χίου

## Πηγές
* ''Εγκυκλοπαίδεια Πάπυρος Λαρούς Μπριτάννικα, Τόμος 50, σελίδα 63.

## Παραπομπές

## Εξωτερικοί σύνδεσμοι

Κατηγορία:Έλληνες περιηγητές

Κατηγορία:Αρχαίοι Έλληνες γεωγράφοι
Κατηγορία:Αρχαίοι Έλληνες ιστορικοί
Κατηγορία:Στωικοί φιλόσοφοι
Κάστρο του Λίχτενσταϊν (Γερμανία)

Το **κάστρο του Λίχτενσταϊν** είναι ένα κάστρο του 13ου αιώνα που βρίσκεται στο Άλμπτραουφ πάνω από την κοινότητα του Λίχτενσταϊν (Βάδη-Βυρτεμβέργη), στη Γερμανία. Είναι επίσης γνωστό ως το **κάστρο των παραμυθιών της Βυρτεμβέργης** (*Märchenschloss Württemberg*).

Χτισμένο πάνω σε ένα βραχώδες ύψωμα και προστατευμένο από μια απότομη πλαγιά, ξαναχτίστηκε από την αρχή και διακοσμήθηκε σύμφωνα με τον αρχιτεκτονικό ρυθμό του « τροβαδούρου » το 1842.

## Ιστορία

Η ιστορία του κάστρου ανέρχεται στον 13ο αιώνα, όταν η οικογένεια των Λίχτενσταϊν έχτισε το κάστρο του « Παλιού Λίχτενσταϊν », γνωστού και ως το « Παλιό Λίχτενσταϊν ». Καταστράφηκε δύο φορές, στη διάρκεια του *[[Reichskrieg]]*, το 1311 και το 1381, από τις δυνάμεις της ελεύθερης πόλης (Reichstadt) του Ρόιτλινγκεν. Τη δεύτερη φορά, το κάστρο δεν ξαναχτίστηκε και έμεινε σε ερείπια. Το 1802, ο βασιλιάς Φρειδερίκος Α' της Βυρτεμβέργης έχτισε εκεί ένα κυνηγετικό περίπτερο. 

Ο πρίγκιπας Γουλιέλμος, συλλέκτης όπλων, πανοπλιών και πινάκων ζωγραφικής χρειαζόταν ένα χώρο για να στεγάσει τη συλλογή του. Εντυπωσιάστηκε από το βιβλίο *[[Λίχτενσταϊν (Μυθιστόρημα)|Λίχτενσταϊν]]* του Βίλχελμ Χάουφ (εκδόθηκε το 1826) και θέλησε να μετατρέψει το κυνηγετικό περίπτερο σε κάστρο του καιρού των ιπποτών. Γι'αυτό τον λόγο το κάστρο ανακατασκευάστηκε από το 1840 ως το 1842 σε αυτό το πνεύμα, και σύμφωνα με τα σχέδια του Καρλ Αλεξάντερ Χάιντελοφ.

## Ιδιοκτήτες

Οι κύριοι άρχοντες του κάστρου του Λίχτενσταϊν είναι οι διάδοχοι του εμπνευστή του, οι δούκες του Ούραχ (ένα παρακλάδι της οικογένειας της Βυρτεμβέργης)

* 1837–1869 : Βίλχελμ Γκραφ φον Βύρτεμπεργκ, Δούκας του Ούραχ από το 1867 
* 1869–1928 : Βίλχελμ Καρλ φον Ούραχ
* 1928–1981 : Καρλ Γκέρο φον Ούραχ
* 1981–1991 : Καρλ Άνσελμ φον Ούραχ
* από το 1991 : Βίλχελμ Άλμπερτ φον Ούραχ


File:Schloss Lichtenstein, 1-2010 1.jpg|Η είσοδος του κάστρου τον χειμώνα
Image:Lichtenstein_Schwaebische-Alb.jpg|Στην άκρη του Άμπλτραουφ
Αρχείο:Castle Lichtenstein at Lichtenstein-Honau, Baden-Württemberg.jpg


## Παραπομπές


## Βιβλιογραφία
* Rolf Bidlingmaier, *Schloss Lichtenstein. Die Baugeschichte eines romantischen Symbols*. In: Reutlinger Geschichtsblätter N.F. 33/1994, S. 113-152.
* Albert Minzenmay, *Schloss Lichtenstein*. Verlag D. Grimmer, Hohenstein.

## Εξωτερικοί σύνδεσμοι

*  Σελίδα υποδοχής του κάστρου και η ιστορία του
*  Πληροφορίες και εικόνες του κάστρου
*  Πανόραμα

Κατηγορία:Βάδη-Βυρτεμβέργη
Κατηγορία:Κάστρα στη Γερμανία
Αλεξάντερ Κερζακόφ

Ο **Αλεξάντερ Ανατόλιεβιτς Κερζακόφ** (ρωσικά: *Александр Анатольевич Кержаков*, γενν. 27 Νοεμβρίου 1982) είναι Ρώσος ποδοσφαιριστής.

## Στατιστική

## Τίτλοι και διακρίσεις

* 2003 - Νικητής του Λιγκ Καπ Ρωσίας
* 2004 - Καλύτερος σκόρερ του Πρωταθλήματος Ρωσίας
* 2007 - Νικητής του Κυπέλλου ΟΥΕΦΑ
* 2007 - Νικητής του Κυπέλλου Ισπανίας
* 2007 - Νικητής του Σούπερ Καπ Ισπανίας
* 2010 - Νικητής του Κυπέλλου Ρωσίας
* 2010 - Νικητής του Πρωταθλήματος Ρωσίας
* 2012 - Νικητής του Πρωταθλήματος Ρωσίας
* 2011 - Νικητής του Σούπερ Καπ Ρωσίας
* 2002 - Καλύτερος Νεαρός Παίκτης του Πρωταθλήματος Ρωσίας (σύμφωνα με την ΡΠΟ)
* 2002, 2003 - Καλύτερος επιθετικός της Ρωσίας (σύμφωνα με το *Strelets*)
* 2003 - Καλύτερος επιθετικός (σύμφωνα με το Σπορτ Εξπρές) 
* 2004 - Τζέντελμαν της Χρονιάς (σύμφωνα με την Κομσομόλσκαγια Πράβντα)
* 2005 - Ψηφίστηκε ως ο Παίκτης της Χρονιάς από τους προπονητές του Πρωταθλήματος ποδοσφαίρου Ρωσίας

## Παραπομπές



## Εξωτερικοί σύνδεσμοι

 

* Σελίδα του παίκτη στην επίσημη ιστοσελίδα της Ζενίτ Αγίας Πετρούπολης
* Προσωπική ιστοσελίδα 

Κατηγορία:Ρώσοι ποδοσφαιριστές
Κατηγορία:Ποδοσφαιριστές Εθνικής Ρωσίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές ΦΚ Ντιναμό Μόσχας
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ Ρωσίας
Κάστρο του Λίχτενσταϊν (Αυστρία)

Το **κάστρο του Λίχτενσταϊν** είναι ένα κάστρο που βρίσκεται στην Κάτω Αυστρία κοντά στο Μαρία Έντζερσντορφ, στα νότια της Βιέννης. Το κτίσμα, στην άκρη του δάσους της Βιέννης (το *[[Βίενερβαλντ]]*), χτίστηκε αρχικά τον 12ο αιώνα προτού καταστραφεί δύο φορές από τους Οθωμανούς το 1529 και το 1683. Το κάστρο παρέμεινε σε ερείπια ως το 1884, ημερομηνία κατά την οποία ανακατασκευάστηκε.

Το κάστρο του Λίχτενσταϊν ("λαμπερή πέτρα") έδωσε το όνομά του στην οικογένεια η οποία έγινε ιδιοκτήτης του, και που αργότερα θα ιδρούσε (το 1719) το Πριγκιπάτο του Λίχτενσταϊν. Το κάστρο δεν βρίσκεται λοιπόν στα εδάφη του πριγκιπάτου.

Η οικογένεια των Λίχτενσταϊν ήταν αρχικά ιδιοκτήτης του κάστρου την περίοδο από το 1140 ως τον 13ο αιώνα, πριν το ξαναπάρει πίσω οριστικά το 1807.

Σήμερα, το κάστρο είναι κυρίως γνωστό για το φεστιβάλ θεάτρου Νέστροϋ, που διοργανώνεται κάθε χρόνο κατά τη διάρκεια του καλοκαιριού.

## Παραπομπές


## Δείτε επίσης
* Αυτό το κάστρο δεν πρέπει να συγχέεται με το Κάστρο του Λίχτενσταϊν στη Γερμανία, το οποίο δεν έχει καμία σχέση με το συγκεκριμένο.

Λιχτενσταιν
Κάστρα του Λίγηρα

Η έκφραση **κάστρα του Λίγηρα** συγκεντρώνει υπό μια κοινή ονομασία ένα σύνολο γαλλικών κάστρων που βρίσκονται στην Κοιλάδα του Λίγηρα. Έχουν την ιδιαιτερότητα, τα περισσότερα εξ'αυτών τουλάχιστον, να έχουν χτιστεί ή να έχουν τροποιηθεί σε σημαντικό βαθμό στη διάρκεια της γαλλικής Αναγέννησης, σε μια εποχή κατά την οποία η αυλή των Γάλλων βασιλέων βρισκόταν εγκατεστημένη στην περιοχή.

Η έννοια των κάστρων του Λίγηρα έχει κυρίως τουριστικό χαρακτήρα, καθώς συνδέεται με αυτή την μεγάλη πυκνότητα επισκέψιμων μνημείων στην ευρύτερη περιοχή. Έτσι λοιπόν δεν υπάρχει κάποιος συγκεκριμένος κατάλογος με τα κάστρα « του Λίγηρα ». Τις περισσότερες φορές καταγράφονται στις παλιές επαρχίες του Ανζού, της Τουραίν και του Ορλεαναί, αλλά ορισμένοι συγγραφείς επεκτείνουν την περιοχή των κάστρων του Λίγηρα ως περίπου την Ναντ, στην παλιά επαρχία της Βρετάνης, και άλλοι μέχρι το Νεβέρ.

Η συγκέντρωση εντυπωσιακών μνημείων σε αυτή την περιοχή, δικαιολογεί εν μέρη την κατηγοριοποίηση της Κοιλάδας του Λίγηρα ως Μνημείο Παγκόσμιας Κληρονομιάς από την UNESCO, μεταξύ του Συλλύ-συρ-Λουάρ (Λουαρέ) και Σαλόν-συρ-Λουάρ (Μαιν-ε-Λουάρ).

## Κατάλογος και τοποθεσία των Κάστρων του Λίγηρα

Δεν υπάρχει κανένας πλήρης κατάλογος. Παρόλα αυτά, ένας συγκεκριμένος αριθμός κάστρων, γενικότερα αυτών που έχουν χτιστεί από τους βασιλείς της Γαλλίας ή από άτομα τα οποία βρίσκονται κοντά στην βασιλική εξουσία, είναι ιδιαιτέρως γνωστά και αποτελούν αναμφισβήτητα Κάστρα του Λίγηρα. Βρίσκονται όλα τους στην περιοχή του Κέντρου και της Χώρας του Λίγηρα. Από τα τουλάχιστον 80 κάστρα της κοιλάδας του Λίγηρα, μπορούμε να αναφέρουμε ως σημαντικότερα τα εξής:

### Κάστρα του βασιλιά

### Κάστρα των ευγενών

## Έκθεση Φωτογραφιών


France Loiret Sully-sur-Loire Chateau 01.jpg|Το Κάστρο του Συλλί-συρ-Λουάρ
Castle of Talcy 02.jpg|Το Κάστρο του Ταλσί
Chambord1.jpg|Το Κάστρο του Σαμπόρ
France Loir-et-Cher Blois Chateau 04.jpg|Το Κάστρο του Μπλουά
Castle of Cheverny 04.jpg|Το Κάστρο του Σεβερνύ
Chaumont sur Loire chateau 05.jpg|Το Κάστρο του Σωμόν-συρ-Λουάρ
chateaudurivau-garden.jpg|Το Κάστρο του Ριβώ
Saumur chateau 350.jpg|Το Κάστρο του Σωμύρ
ChateauduPlessis-BourreVueSW2004-05-23.jpg|Το Πλεσσί-Μπουρέ
Chateaudes Reaux.jpg|Το Κάστρο των Ρεώ
Loire Maine Angers2 tango7174.jpg|Το Κάστρο του Ανζέ
Chateau Valencay 20050726.jpg|Το Κάστρο του Βαλανσαί
Château-de-chenonceau coté aval.JPG|Το Κάστρο του Σενονσώ
Château de Villandry vue des jardins.JPG|Το Κάστρο του Βιλαντρύ
Logis royal Loches.jpg|Το Κάστρο του Λος
Façade coté douve Azay-le-rideau.JPG|Το Κάστρο του Αζαί-λε-Ριντώ
Coté-château fort d'Ussé.JPG|Το Κάστρο του Υσσέ
Tour de l'horloge château de Chinon.JPG|Το Κάστρο του Σινόν


## Παραπομπές


## Δείτε επίσης

### Βιβλιογραφία
* Daniel Schweitz, *Châteaux et forteresses du moyen-âge en Val de Loire, Touraine, Anjou, Berry, Orléanais, Vendômois, marche bretonne*, Tours, CLD, 2006.
* .

### Σχετικό Λήμμα
* Κοιλάδα του Λίγηρα

### Εξωτερικός Σύνδεσμος
* Κάστρα του Λίγηρα - Επίσημη ιστοσελίδα των 19 σημαντικότερων πολιτισμικών μνημείων της Κοιλάδας του Λίγηρα 

*